L-ISTORJA TAL-KULLEĠĠ MT. Fost postijiet t'importanzza li jinsabu fir-raħal tagħna, barra l-iskejjel li f'kull raħal iew Belt f'Malta wieħed issib, ġewwa r-raħal-tagħna insibu wkoll il-Kullegg Mt. Dan il-Kulleġġ jinsab biswiet il-Knisja Parrokkjali ta' Santa Venera w l-Kunvent tal-Patrijiet tal-Karmnu, il-Karmelitani li jieħdu ħsieb ta' dan il-Kulleġġ insibuhom imqasma f'seba' kunventi madwar Malta li żewġ kunventi minnhom jinsabu ġo Santa Venera u ieħor fil-Fleur-de-Lvs li sa ftit snin ilu kienet wkoll parti mir-raħal tagħna. Jekk inħarsu lura insibu li l-ewwel forma ta' Kulleġġ kien il-Belt Valletta fejn hemm il-Kunvent u l-Knisja tal-Karmnu. Fl-1952 infetaħ il-Kulleġġ fi triq il-Kbira Santa Venera fejn illum insibu iċ-Centru ta' l-armar tal-festa ta' Santa Venera jew kif jafuh ħafna ix-Chateau Lonc. Hawnhekk il-Kulleġġ kien magħruf bħala 'Scuola Mariana Apostolica' fejn kien hemm klassi waħ- da għal kull form. Il-ħsieb kien li jedukaw lill dawk li kienu sejrin jissieħbu fl-Ordni Karmelitan. Bejn l-1952 u l-1970 il-Kulleġġ kien imexxi minn erba' retturi:- P. Man- wel Gatt, P. Alfred Tabone, P. Ugo Mallia, u P. Valentine Borg Gusam. Il-Kulleġġ kif nafuh illum beda tiela' f'Ġunju 1968. L-art fejn jinsab kienet tagħ- mel parti mill-ġnien ta' mal-Kunvent tal-Patrijiet li jieħdu ħsieb il-Parroċċa ta' Santa Venera. Il-ħsieb tal-bini kien f'idejn P. George Borg, P. Justin Sant, u P. Valentine Borg Gusman. Il-ftuħ tal-Kulleġġ sar f'Settembru 1970 u kellu bħala rettur lil P. Renato Valen- tine. Għal l-ewwel li nfetaħ kellu żewġ sullari iżda aktar tard fl-1973 ġie mibni t-tieni sullar biex b'hekk dan il-kulleġġ ġie komplut. Dan il-kulleġġ jeduka madwar 500 tifel minn Vear 6 sa Form V. Insibu li l-kulleġġ kellu bħala retturi kif ġa semmejna lil P. Renato Valentine, P. Karm Ferrante u lil P. Robert Farrugia li huwa r-Rettur preżenti tal-kulleġġ. Ta' min isemmi li P. Robert Farrugia huwa Patri li ilu 17 il-sena fil-Parroċċa tagħna. F'dawn il-17 il-sena huwa kien jaħdem f'diversi oqsma, kemm spiritwali kif wkoll mater- jali għal benefiċju tal-parroċċa tagħna. Huwa kien attiv fil-festa ta' Santa Venera fejn kien fost l-oħrajn għamel 7 snin bħala prokuratur tal-festa tagħna. Fil-kulleġġ hemm jieħdu ħsieb 18 il-Reliġjuż Karmelitan kemm bħala amministrazz- joni u tagħlim tar-Reliġjon kif ukoll għajnuna oħra lit-tfal. Minn dawn it-18 il-Reliġjuż insibu li 9 minnhom huma mill-parroċċa tagħna Fil-programm tal-festa 1971 ingħatat importanza kbira lil dan il-kulleġġ filwaqt li f'Diċembru ta' l-istess sena saru festini fih biex ġew ċelebrati il-25 sena ta' P. Gustin Sant Provinċjal bħala Patri. Fl-okkażjoni kienet inkiexfet Lapida biex tirringrazzja lil minn ħaddem għall-kulleġġ.